Da ' m soñj , n ' eus ket da " zigalonekaat " pe da vezañ " trist " . . . Er c ' hontrol ! Un dra vat eo ! Reizh eo . Peogwir n ' eus ket a gevredigezh vrezhon . N ' eus nemet un tamm egin anezhi en dro d ' an Emsav dizurzh a zo ur greunenn a Stad vrezhon . Holl dud a ra war - dro " Diwan " zo , dre ret , daoust dezho alies , tud a zo eus ar gevredigezh c ' hall , eus ar « Bretagne » . C ' hoari a reont e - barzh , ar « Bretagne » , " evel pa vije " eus Breizh ! . . . Evelse ne gemm netra hag ar galloud gall zo laouen , kreñvoc ' h ! Atoret em gav , lakaet neptu a remziad da remziad , nerzhoù dispac ' hel an Emsav er gevredigezh c ' hall . Evel - se , yezh " Gwalarn " , a oa difennet er skolioù gall gwezhall , zo degemeret tamm - ha - tamm er skolioù - se dindan levezon « Diwan » . Ar « gwenn - ha - du » oa danjerus ha difennet da vare ar brezel - bed diwezhañ … Neptuekaet eo bet o vezañ bremañ e - pep lec ' h , zoken war an tiez - ker hag e chiotoù ar c ' hafedioù ! . . . ' Diwan ' a ra ul labour enep - dispac ' hel brezhon . Klask a ra lakaat ar brezhoneg nevez , kentañ arm an Emsav er frammoù gall . Lakaat a ra , ouzhpenn - se , ar brezhoneg e live skol ar mammmoù , evel pa vije ur Stad vrezhon war sav ! . . . Met n ' eus ket eus ar Stad Vrezhon , d ' an ampoent ! Nemet un egin anezhi ez eus en Emsav ! N ' hon eus ket ezhomm eus bugale a gomz brezhoneg er gevredigezh c ' hall evel da vare hon tudoù kozh . Prouet eo bet a - walc ' h ganto , ne gase da netra ent politikel , evit adlakaat Breizh en istor broadoù ar bed ! Ezhomm hon eus a sternioù politikel nevez . Evito da labourat er Stad vrezhon ar buanañ ar gwellañ ! Ur stern politikel nevez en Emsav a zo dre ret un dispac ' her ! Evel just , peogwir en deus da bal eilec ' hiañ ur galloud kozh a zo dija er plas a fell dezhañ kemer ! Un dispac ' her zo , dre ret , un den en deus graet an dibab d ' her bezañ , o vezañ war an oad gour ! Tud n ' int ket stummet o - unan , ouzhpenn - se , evit ar Stad vrezhon n ' o deus ket da rediañ bugale bihan d ' ober an dibab - se en o flas ! . . . Se zo furlukinerezh dañjerus ! An Emsaver zo dre ret , evit abegoù armerzhel , micherel , ER gevredigezh c ' hall , hag ER Stad c ' hall eus ar " Bretagne " . N ' emañ ket EUS ar gevredigezh hag EUS ar Stad c ' hall - se . An Emsaver a glask deskiñ ar vicher evit dont da vezañ un den stummet eus an Emsav a zo egin ar Stad vrezhon . N ' hon eus ket da c ' hoari rol ar « Breton » fentus ha plijus a gomz brezhoneg evit borodiñ an douristed . . . . N ' omp ket dremmourion en ur c ' hoariva gall , evel pa vije dija eus Breizh gant ur gevredigezh vrezhon e - lec ' h ar gevredigezh c ' hall er " Bretagne " ! Bezañ Emsaver zo ur vicher . An Emsaver a rank bezañ arbennigour war ar bolitikouriezh , elese ar brederouriezh bolitikel , evit diorren ur Stad nevez gant prederourion . Rak , ar pal n ' eo ket marmouzañ furlukined ar Stad c ' hall a - vreman evit o eilec ' hiañ ! . . . An Emsaver en deus da vezañ ur stern eus ar Stad vrezhon . N ' eo ket en dazont , met diouzhtu evit lakaat da greskiñ an Emsav frammet ! Evel - se emañ eñ , en istor ar bed , o vezañ en istor ar Stad vrezhon dre vezañ en istor an Emsav . N ' emañ ket en istor ar " Bretagne " , a zo war lost , istor Frañs o vezañ war stlej ar stad c ' hall ! Ar gevredigezh vrezhon gozh , eus Breizh dremenet , zo aet da vezañ « bretonne » , gall , peogwir eo aet da vezañ gall he Stad . Dont da raio da vezañ brezhon en dro pa vo kreñv a - walc ' h an Emsav da vezañ ur Stad evit eilec ' hiañ ar Stad c ' hall . An Emsaver zo ur prederour . Un « uhelvennad » en deus : Ar Stad vrezhon . Setu perak ez eo un dispac ' her . E uhelvennad n ' eo ket sevel ur familh bihan a vourc ' hiz vihan treuzplaket diouzh skouer bihan familh ar gevredigezh c ' hall . An Emsaver zo dimezet gant « Breizh » . E familh zo an Emsav ! E vugale zo e ziskibion , e studierion da stummañ . Ar re - se zo emsaverion yaouankoc ' h o devo da genderc ' hel e labour en istor , pa vo maro ! . . . An emsaver n ' en deus ket da glask adeilañ , drevezañ ar gevredigezh c ' hall evel ur marmouz ! Bez en deus da glask dont da vezañ , un « haroz » , eus an Emsav . Elese , ur stern kiriek eus ar Stad vrezhon a gemero plas ar stad c ' hall . Pebezh pouez ar bihan familh gall gant gwreg ha bugale evitañ , eñ , un dispac ' her ? . . . O vezañ Emsaver , dieub , en devo holl verc ' hed , mestrezed a blijo dezhañ ! Ar merc ' hed a heul ar sternioù , pared pennañ ha mestronius ! Pep tra zo pennhaelet en hollved . Paotred zo + , merched zo - . En ur vro yac ' h , ar Stad , an « aotrouniezh » , zo + elese « gourel » . Ar gevredigezh , ar « frankiz » zo - , elese « benel » . Setu perak e heul hag e tegemer ar gevredigezh , ( tu benel ur vro ) , yezh hag aotrouniezh ar Stad , an tu " gourel " . Pa ' z eo bet brezhon ar Stad , adal ar 5 ed kantved , eo deut Arvorigiz da vezañ brezhonegerion . Pa ' z eo bet gall ar Stad , evel en 19 ed kantved , eo deut Brezhoned da vezañ " Bretoned " ha gallegerion . Pa vo brezhon ar Stad en dro , bennozh d ' an Emsav , e teuy Bretoned da vezañ Brezhoned en dro . Ha mat pell ' zo ! . . . Ar peurrest zo koniriachoù proviñsel ! . . .